Սեզոնի եզրափակիչ (Հարավային այգի)

**«Սեզոնի եզրափակիչ»** (), ամերիկյան «Հարավային այգու» մուլտսերիալի քսաներեքերորդ եթերաշրջանի վեցերորդ սերիան։ Սերիայի պրեմիերան տեղի է ունեցել Comedy Central-ով Միացյալ Նահանգներում 2019 թվականի նոյեմբերի 6-ին։ Ռենդի Մարշը հայտնվում է բանտում և փորձում է դուրս գալ այնտեղից՝ նախագահ Գարիսոնի և նրա օգնական Ջուլիանիի օգնությամբ։ Ջեյսոնին վրաերթի է ենթարկում ոստիկանական մեքենան, և նրա ծնողները որոշում են նրան փոխարինող գտնել բաժանված ներգաղթյալ երեխաների մեջ։ Այս դրվագը ծաղրում է Դոնալդ Թրամփի ինքնավիկտիմիզացիան և շարունակում է ԱՄՆ ներգաղթի և մաքսային ծառայության (ICE) կալանավայրերի և 2019 թվականի «Ջոկեր» ֆիլմի ծաղրերգության թեմաները՝ «Մեքսիկացի Ջոկեր» դրվագից։

## Սյուժե
Մինչ Ռենդի Մարշը և Թոուլին փոդքասթ են հեռարձակում «Թեգրիդի ֆերմա»-ի () մասին, երբ ոստիկանությունը գրոհում է ֆերման, ընդհատում հեռարձակումը և տանում Ռենդիին՝ թողնելով նրան քաղաքային խորհրդին։ Քաղաքապետ ՄաքԴանիելսը և Թվիքների ընտանիքը Ռենդիին մեղադրում են քաղաքում մարիխուանայի այգիների պայթյունների համար (ինչը տեղի է ունեցել եթերաշրջանի առաջին սերիայում) և որպես ապացույց ներկայացնում են տեսանյութ։ Ռենդին, ի վերջո, ձերբակալվում է։ Երբ Շերոնը Սթենին և Շելլիին պատմում է հոր ձերբակալության մասին, նրանք փորձում են ձևացնել, թե զղջում են, բայց ձախողվում են, քանի որ բոլորը հասկանում են, որ այժմ կարող են վերադառնալ իրենց բնականոն կյանքին քաղաքում։ Բանտից Ռենդին զանգահարում է Սպիտակ տուն և բողոքում նախագահ Գարիսոնին, որ առանց մարիխուանաի սկսում է զղջալ իր կատարած գործողությունների համար։ Ռենդին փորձում է օգտագործել Հարիսոնի սովորեցրած վիկտիմիզացիան ՝ փորձելով ինքն իրան զոհի դերում ներկայացնել, բայց դա չի աշխատում, քանի որ նա նախագահը չէ։ Բանտային թերապիայի սեանսի ժամանակ Ռենդին պնդում է, որ նախագահի պատճառով իջեցրել է իր բարոյական չափանիշները. նա կարծում էր, որ եթե ինքը նախագահից լավն է, ապա ամեն ինչ լավ է։

Մինչ երեխաները ֆուտբոլ են խաղում, Ջեյսոնը վազում է ճանապարհի վրա և նրան վրաերթի է ենթարկում ոստիկանական մեքենան։ Հուղարկավորության արարողության ժամանակ նրա հայրը՝ Ռոբերտը, ափսոսում է, որ Ջեյսոնին հրաժեշտ տալու այդքան քիչ մարդ է եկել՝ շարունակելով իր սովորական թեման, որ «ոչ ոքի չի հետաքրքրում սպիտակամորթները» (նա նկատի ունի և՛ իր Ուայթ ազգանունը, և՛ սպիտակամորթներին ընդհանրապես): Մինչդեռ, Մարշ ընտանիքը երեկույթ են կազմակերպում՝ նշելու Ռենդիի ձերբակալությունը։ Ուայթները նույնպես գալիս են նրան տեսնելու՝ փորձելով պարզել, թե ինչու են միայն մի քանի մարդ եկել Ջեյսոնին հրաժեշտ տալու։ Երեկույթի ուրախ մթնոլորտը նրանց ավելի է վշտացնում, քանի որ Ռոբերտը «Թեգրիդի ֆերմայի» հաճախորդ էր և անկեղծորեն վշտացած է Ռենդիի ձերբակալության պատճառով։ Ուայթերը հեռանում են, բայց Քարթմանը հասնում է նրանց և առաջարկում է մտածել ԱՄՆ ներգաղթի և մաքսային ծառայության (ICE) կալանավայրից երեխա որդեգրելու մասին։ Ուայթները գնում են ժամանակավոր կալանքի կենտրոն՝ երեխա ընտրելու, և ընտրության ամբողջ գործընթացը միտումնավոր հիշեցնում է ապաստարանում ընտանի կենդանու ընտրություն, որտեղ երեխաների ազգությունները քննարկվում են ինչպես շան ցեղատեսակների։ Ուայթները որոշում են որդեգրել «մաքրարյուն մեքսիկացու» և երեխային անվանել «Ալեխանդրո»։

Միևնույն ժամանակ, Գարիսոնը և նրա փաստաբան Ջուլիանին պաշտպանում են Ռենդիի արձակումը և խնդրում են իրենց կողմնակիցներին աջակցել իրենց։ Ուայթները միակն են, ովքեր արձագանքում են նրանց կոչին քաղաքում, և նրանք դուրս են գալիս փողոց՝ ցույց անելու։ Ալեխանդրոն չի ուզում մասնակցել և ուզում է տուն վերադառնալ իր ընտանիքի մոտ։ Որպեսզի նրան ավելի հնազանդ դարձնեն, Ուայթները որոշում են, որ նրան անհրաժեշտ է, որ ICE կալանավայրից իր սեփական երեխան հոգ տանի նրա մասին և ավելի պատասխանատու դառնա։ Ջուլիանին այցելում է Ռենդիին բանտում և նրան մարիխուանա է տալիս։ Սկսվում է Ռենդիի դատավարությունը։ Ամբողջ քաղաքը աջակցում է մեղադրանքին, մինչդեռ Ուայթերը պնդում են արդարացման մասին։ Ռենդին կրկին փորձում է իրեն զոհի դերում ներկայացնել, բայց ի վերջո հրաժարվում է այդ մտքից և խոստովանում մեղքը։ Նա խոսում է Ջուլիանիի բերած մարիխուանայի մասին՝ պնդելով, որ այն վատ որակի է եղել, և դա նրան հիշեցրել է, թե ինչու է սկսել զբաղվել այս բիզնեսով։ Մինչ Ռենդին ելույթ էր ունենում, դրսում աղմուկ էր լսվում։ Ալեխանդրոն, որը զայրացած է, որ Ռոբերտը դեմքին արևապաշտպան քսուք է կրել, «քանի որ բոլոր սպիտակամորթները արևապաշտպան քսուք են կրում», սկսում է ավերածություններ կատարել խանութների ցուցափեղկերում և մեքենաներում, և իր արտաքին տեսքի պատճառով ոստիկանությունը որոշում է, որ նա «մեքսիկացի Ջոկերն» է։ Ոստիկանությունը փորձում է կրակել նրա վրա, բայց նա փախչում է։ Ռենդին արդարացվում է մեղադրանքներից և շնորհակալություն է հայտնում Ուայթերին աջակցության համար։ Երբ Ռենդին վերադառնում է ֆերմա, ձյուն է տեղում, և նա ասում է, որ վաղ ձմեռը մարիխուանայի աճեցման սեզոնն ավարտել է։ Այնուհետև նա գովաբանում է իր վերջին բերքահավաքի մարիխուանան, որը նա անվանում է «Սեզոնի եզրափակիչ»։

## Կարծիքներ
«The Hollywood Reporter»-ի Ռայան Փարքերը նշել է սերիայի ուժեղ քաղաքական թեքումը, Թրամփ-Գարիսոն կերպարը այս եթերաշրջանում առաջին անգամ է հայտնվում որպես սերիայի հիմնական կերպարներից մեկը, և նա կրկին ներկայացվում է բացասական լույսի ներքո։ Բայց ամենավատը Ռուդոլֆ Ջուլիանին էր. նրա կերպարը դրվագում նողկալի ու զզվելի էր, իսկ լրատվական հաղորդավարը նրան անվանեց «դավաճան խոզ»։

IGN-ի Ջեսսի Շեդինը սերիային տվել է 10-ից 8.5 «հիանալի» գնահատական՝ նշելով, որ սերիային հաջողվել է համոզիչ կերպով կապել և ամփոփել «Մեքսիկական Ջոկեր»-ից ի վեր ծավալվող սյուժետային գծերը։ Իր գրախոսության մեջ նա գրում է. «Սա կարող է եթերաշրջանի եզրափակիչ չլինել, բայց «Հարավային այգի»-ի այս սերիան անկասկած հաջողությամբ է կապում մի շարք շարունակական սյուժետային գծեր և ավարտին հասցնում «Թեգրիդի Ֆերմա» սագային։ Ուայթ ընտանիքի որոշ սյուժեներ կրկնվող են, բայց այս սերիան, այնուամենայնիվ, 23-րդ եթերաշրջանի ամենաուժեղներից մեկն է»։

«The A.V. Club»-ի Ջոն Հյուգարը սերիային տվել է «B» գնահատական ​​և անվանել այն «զվարճալի», իր գրախոսականում գրելով. ««Եթերաշրջանի եզրափակիչը» հաճույք է դիտելու համար, և չնայած այն Ռենդիին մի փոքր հեշտությամբ ազատում է պատասխանատվությունից, դրա շրջադարձային ավարտը և հիշարժան Թրամփ-Գարիսոն վերադարձը այն դարձնում են դիտելու արժանի»։

Den of Geek-ի Քրիս Լոնգոն սերիային տվել է 5-ից 3 աստղ։ Իր գրախոսության մեջ նա գրում է. «Ընդհանուր առմամբ, ես վայելեցի եթերաշրջանի եզրափակիչը։ Այն ունի իր ուժեղ և թույլ կողմերը։ Եթե սա «Թեգրիդի ֆերմայի» ավարտն է, ես այն կանվանեի արժեքավոր փորձ, բայց ոչ ապշեցուցիչ հաջողություն։ Եվ կարծում եմ, որ Շերոնը, Շելլին և Սթենը համաձայն են»։

Forbes-ի Դանի Դի Պլասիդոն գրում է, որ այս դրվագը քաղաքական քննադատության ուշադրությունը Չինաստանի կառավարությունից տեղափոխեց Թրամփի վարչակազմի վրա։ Նա նաև նշում է, որ «Թեգրիդի ֆերմաների» հետ կապված ցիկլում Ռենդին ստանձնեց Քարթմանի որոշ գործառույթներ՝ աններդաշնակություն ստեղծելու գործում։ Քանի որ Ռենդին չափահաս է, սցենարիստները կարող են նրա հետ ուսումնասիրել այնպիսի թեմաներ, որոնք հնարավոր չէին լինի ուսումնասիրել Քարթմենի միջոցով։ Չնայած սա եթերաշրջանի եզրափակիչը չէ, «ինչպես իսկական եթերաշրջանի եզրափակիչը, շոուն բարձրացնում է խաղադրույքը և ներկայացնում այն ​​սուր քաղաքական երգիծանքը, որը բնորոշ է «Հարավային այգի»-ի հետագա եթերաշրջաններին»։

## Ծանոթագրություններ

## Արտաքին հղումներ
* Пресс-релиз эпизода на сайте South Park Studios
* Эпизод на сайте South Park Studios